Komisijos reglamentas (EB) Nr. 776/2004
2004 m. balandžio 26 d.
iš dalies keičiantis Reglamentą (EB) Nr. 349/2003, sustabdantį tam tikrų laukinės faunos ir floros rūšių egzempliorių įvežimą į Bendriją
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą [1], ypač į jo 19 straipsnio 2 dalį,
pasikonsultavusi su Mokslinio tyrimo grupe,
kadangi:
(1) Reglamento (EB) Nr. 338/97 4 straipsnio 6 dalyje numatyta, kad Komisija gali nustatyti apribojimus įvežti tam tikras rūšis į Bendriją jo a-d punktuose nustatytomis sąlygomis.
(2) Rūšių, kurių įvežimas į Bendriją yra sustabdytas, sąrašas paskutinį kartą buvo nustatytas 2003 m. vasario 25 d. Komisijos reglamentu (EB) Nr. 349/2003, sustabdančiu tam tikrų laukinės faunos ir floros rūšių egzempliorių įvežimą į Bendriją [2].
(3) Remiantis dabar turima informacija, Mokslinio tyrimo grupė padarė išvadą, kad, nesustabdžius jų įvežimo į Bendriją iš tam tikrų kilmės šalių, Reglamento (EB) Nr. 338/97 A ir B prieduose išvardytų tam tikrų rūšių apsaugos būklei kils didelis pavojus.
(4) Remiantis dabar turima papildoma informacija, Mokslinio tyrimo grupė dar nustatė, kad Lama guanicoe įvežimas į Bendriją iš Čilės nebepateisinamas jos apsaugos būkle.
(5) Buvo pasitarta su šalimis, kurių kilmės rūšims yra taikomi 3 dalyje nurodyti apribojimai.
(6) 2001 m. rugpjūčio 30 d. Komisijos reglamento (EB) Nr. 1808/2001, nustatančio išsamias Tarybos reglamento (EB) Nr. 338/97 dėl laukinės faunos ir floros rūšių apsaugos ir apsaugos kontroliuojant jų prekybą įgyvendinimo taisykles [3], 41 straipsnyje yra nuostatų dėl valstybių narių Komisijos nustatytų apribojimų įgyvendinimo.
(7) Dėl to Reglamentas (EB) Nr. 349/2003 turėtų būti iš dalies atitinkamai keičiamas.
(8) Būtinybė išvengti prekybos sutrikimo pateisina, kad šis reglamentas įsigaliotų trečiąją dieną po jo paskelbimo.
(9) Šiame reglamente numatytos priemonės atitinka Prekybos laukine fauna ir flora komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 349/2003 priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 26 d.